Стоян Михайловски
Лъв и магаре

chitanka.info

Магаре ритнало еднъжки

лъв застарял и болен…

Но види се, че съвест има

и у магаре: малко време

подир срамотния си подвиг —

пак се явило

пред лъва дългоухото животно

и почнало да му се извинява

и да целува

нозете му…

— Назад! Назад! —

отвърнал царят на пустинята. —

Иди си, отгдето си дошел,

грознико!

От теб целувка

е по-обидна от ритня!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.